Samo imbecil ne bi razumio što je ministar obrane Damir Krstičević na sjednici Vlade prošlog tjedna. Dočim domovinska sigurnost. Ali u odnosu kad vidite i čujete kad to govori, lako je pričati, ali slušati, čitati, treba to čitati, treba to, treba ući u taj mozak, to je stvarno velika stvar u svemu tome, znači kroz taj sustav, i lako je zaključiti da se nosimo sa time

‘Ono što bih isto želio reći, kad vidimo ove požare, kad vidimo menadžment u požarima, sustav domovinske sigurnosti koji je brend ove vlade se potvrđuje, a što je to? Znači, to je to zajedništvo, solidarnost, sve sastavnice sustava domovinske sigurnosti, i vatrogasci, i policajci, vojnici, sigurnosno obavještajni sustav, Gorska služba spašavanja, cijela zajednica, općina, grad, županija, ostala ministarstva, znači procesi, menadžment, krizni stožeri, ovaj, upravljanje sa svim tim stvarima. Narastanje. Kako ide to narastanje snaga? To je, to je stvarno velika stvar u svemu tome, znači kroz taj sustav, i mislim da se nosimo sa time. I ono što bi na kraju htio zaista pohvaliti, znači pohvaliti sve ljude, na terenu, upravo kroz taj sustav domovinske sigurnosti, znači ljudi vide kroz taj sustav, znači pohvalio bih vatrogasce, stvarno ljudi daju, ono, sve od sebe, pohvalio bih, vidite, vojska je tu, uvijek spremna pomoći našem narodu u nevoljama, policija naša koja je na terenu, lokalna zajednica, župani, općine, gradonačelnici, Gorska služba spašavanja, Crveni Križ, medicina, znači stvarno, ono, velika pohvala, ogroman napor, velika pohvala. Kažem, kako? I ono što je ključ: čovjek. Mještanin. I to je taj koncept domovinske sigurnosti, mi želimo da ljudi brane svoj dom, brane svoju kuću, imaju odgovornost. Jasno je da država ima najveću odgovornost za sigurnost, međutim, moraju ljudi isto gledati šta je oko kuće, kako, prosjek, kako, ima li nečega što bi moglo, je li hidrant radi, ne radi, i sve ostalo, znači ta cijela priča kroz, kroz, ali mislim da smo na dobrom putu, da smo na dobrom putu. Nema, hvala Bogu, kažem, u svemu tome ljudskih žrtava, što je dobra stvar, kažem imamo imovine oštećene, ali u odnosu kad vidite kad to gori, lako je pričati, a ugasiti, treba to ugasiti, treba to, treba ući u tu vatru, treba to sve postaviti, to su, stvarno su junaci, ja vam, kažem vam, i sada je angažirano, skoro je petsto vatrogasaca sada na terenu u jednoj smjeni, mi smo angažirali sto pedeset vojnika u jednoj smjeni, a gdje su naši kanaderi, dečki, piloti, to je, to su, to su, svi su junaci, svi su junaci te cijele priče. Vidimo i druge države, vidimo druge probleme sa tim. Jasno, trebamo ulagati dalje u sigurnost, u te procese, mislim da to radimo, analiziramo svaku situaciju, analiziramo svaki požar, kroz sustav naučenih lekcija želimo raditi na tim poboljšanjima, mislim da, upravo, i na, ono što je ključ, mislim da smo na terenu i da angažirano na terenu, ovaj, sve to rješavamo. Ono što bih na kraju još jednom upozorio: oprez. Znači stanje je zadovoljavajuće, oprez, produžit će se ovo još jedno petnaest-dvadeset dana, znači formalno nama je sezona do prvi desetoga, ali u odnosu na meteosituaciju koju pratimo, znači oprez, moramo pratiti, gledati, mi ćemo iz zraka gledati, policija, sigurnosno-obavještajni sustav, cijeli, baš sada, petnaest-dvadeset dana, jako aktivno, jer je ključ informacija, da se ima, i da je brzina reakcije brza, to je sada ključ petnaest-dvadeset dana u kontekstu požara, i ove cijele, ovaj, situacije. Evo, predsjedniče, toliko.’

Znači, imbecil.

Samo imbecil ne bi razumio što je ministar obrane Damir Krstičević na sjednici Vlade prošlog tjedna. Dočim domovinska sigurnost. Ali u odnosu kad vidite i čujete kad to govori, lako je pričati, ali slušati, čitati, treba to čitati, treba to, treba ući u taj mozak, treba to sve postaviti, to su, to je stvarno velika stvar u svemu tome, znači kroz taj sustav, i lako je zaključiti da se nosimo sa time. U tri pizde materine. Kažem lako je zaključiti, ali treba to uključiti. Uključiti sve sastavnice u jedan rekao bih integrirani sustav domovinske sigurnosti. Znači, rekli smo tri. Prva, druga, treća i četvrta. Prvo, domovinska sigurnost, to je prvo. Drugo nema, nama je domovinska sigurnost na prvom mjestu, nema nam druge. Jer šta? Jer ništa. Ako bi bilo šta, znači bilo šta, onda bi bilo da ima nešto, bilo što, znači da ima druge, pa će netko reći ima i treće i četvrte, i do sutra već imamo alternativu, a nitko ne pita. Znači sustav domovinske sigurnosti nema alternativu. Ili ima, ali to je za neku drugu priliku, o čemu ja ovom prilikom bih ili ne bih, to je sada ionako međutim.

Ono što bi na kraju zaista trebalo pohvaliti, znači pohvaliti sve ministre i cijelu Vladu i posebno ministre u Vladi i najviše posebno ministra obrane, znači upravo kroz taj sustav obrane i domovinske sigurnosti, znači ljudi vide kroz taj sustav, znači Vlada, ministri, vojska, policija, lokalna zajednica, župani, općine, gradonačelnici, Gorska služba spašavanja, Crveni Križ, Katehetski ured Splitsko-dalmatinske nadbiskupije, Središnji savez udruga uzgajivača svinja, HČSP , Ured za koordinaciju sustava procjene učinka propisa, Operni ansambl HNK , Povjerenstvo za reklamacije potrošača, Županijska liga za borbu protiv raka, Hrvatski savez tajlandskog boksa, Upravni odbor Varaždinskih baroknih večeri, Sindikat zaposlenih u drvno-prerađivačkoj industriji, NK Mračaj iz Runovića, Đermano Senjanović, Stipica Kalogjera, Vjekoslav Jutt, Ferante Colnago, Claudio Villa, SIZ za kulturu općine Čitluk, sestre Čuljak, Sloboda Čačak, medicina, telekomunikacije, nanotehnologija, suvremena estonska književnost, rudna bogatstva Vatikana, pet vodoravno, šest okomito, Sedam veličanstvenih, Osama bin Laden, znači stvarno, ono, velika pohvala, ogroman napor, srednja pohvala, srednji napon, dvadeset ampera, idemo na dvadeset pet.

Znači, što to znači? I kako?

I ono što je ključ: ministar. Ministar obrane. I to je taj koncept domovinske sigurnosti, da ministar obrane jasno i nedvosmisleno. I razumije se, čovjek. Mještanin. Građanin. Hrvat. Katolik. Jasno je da građani imaju najveću odgovornost za sigurnost, međutim, moraju i ministri isto gledati šta je oko kuće, vukovi, lisice, zimzeleno drveće, onda kako, zašto, koliko, prosjek, postotak, bruto društveni dohodak, kreditna stopa, sinergija, integriranost, domovinska sigurnost, te stvari, kako, koliko, je li radi hidraulika, je li radi fergazer, je li radi Konzumov dućan u Trilju, je li radi pošta u Šestanovcu, do kad, vidite, nije to, do kad radi pošta, do kad radi pumpa, do kad radi županijski Upravni odjel zajedničkih poslova, je li radi zet od strica ili radi stric od zeta, ima li nečega što bi moglo, bi li moglo nešto čega nema, ima li ičega čega nema, ima li ičega da ima ili nema ničega da nema, nije to, vidite, kad se kaže nema da nema, lako je reći, ali treba to reći, nema da nema, nije to isto, inače bi bilo isto.

Sedmo, sustav domovinske sigurnosti. Nisam to dosad spominjao, ali ne znači. Reći ću zato što znači. Znači to je, kad vi pogledate, to je nevjerojatno, te boje, ta hrabrost, ta rečenica. Za dom spremni. Što znači ta rečenica? Spremnost, obučenost, odlučnost, sinergija, integriranost svih sastavnica, i onda požar. Menadžment u požaru. Izgori cijeli menadžment, raspadne se sinergija i odjednom domovinska sigurnost. Požare zato dijelimo na male požare i velike požare, mali požari su kad su mali, mali, a veliki kad je vojska, policija i sve sastavnice sustava domovinske sigurnosti integrirane u sinergiji svih njenih sastavnica u cjelokupnoj cijelosti cijelog menadžmenta integriranog sustava i sinergije svih njegovih sastavnica u jedan rekao bih brend ove Vlade. Mogla je, dakako, i poplava, i vulkan, i srpska agresija, i hibridni rat, a to je onda specijalni rat, Domovinski rat, domovinska sigurnost. Jednostavno. Je li hidrant radi ili ne radi, danas, kako znamo, ne može se bez. Odnosno, da se malo i našalim, trideset.

I za kraj, samo da zaključim, domovinska sigurnost. Znači mediji. Novine. Portali. Fejsbuk. Plejboj. Lui. Erotika. Galaksija. Laso. Stripoteka. Pa videoteka. Video. Rambo jedan, Ralje dva, Tesna koža tri. Televizija. Električni mediji. Internet. Portali. Fejsbuk. Plejboj. Lui. Erotika. Galaksija. Laso. Stripoteka. Pa biblioteka. Biblija. Knjige. Poezija. Romani. Crtani romani. Stripoteka. Pa diskoteka. Disko. Disko klubovi. Noćni klubovi. Striptiz. Pa Stripoteka. Laso. Galaksija. Erotika. Lui. Plejboj. Fejsbuk. Portali. Novine. Znači mediji. I onda, jasno, sustav domovinske sigurnosti. I sinergija. Ali domovinska sigurnost. Narastanje. Brend.

Znači stanje je integrirano, produžit će se ovo još jedno dvije godine, znači formalno ministru je mandat do 2020., ali u odnosu na situaciju koju pratimo, znači vojska, policija, sigurnosno-obavještajni sustav, cijeli, baš sada, dvije godine, jako aktivno, jer ključ je točna i jasna informacija, da se ima, i da je precizna i koncizna, to je sada ključ dvije godine u kontekstu mandata Andreja Plenkovića kao takvog jer inače.

A u središtu, kao ključ svega: imbecil.